Houston

Houston [ˈhjuːstən, hiu-stĕn] ialah bandar raya keempat terbesar di Amerika Syarikat dan bandar raya terbesar di negeri Texas. Mengikut anggaran Bancian Amerika Syarikat pada tahun 2008, bandar raya ini diduduki oleh 2.2 juta orang dalam kawasan seluas . Houston ialah pusat pentadbiran Harris County dan pusat ekonomi kawasan metropolitan , iaitu kawasan metropolitan keenam terbesar di A.S. dengan lebih 5.7 juta penduduk.

Houston diasaskan pada 30 Ogos 1836 oleh adik-beradik Augustus Chapman Allen dan John Kirby Allen di atas sebidang tanah berhampiran tebing . Bandar raya ini diperbadankan pada 5 Jun 1837, dan dinamakan sempena Presiden Republik Texas ketika itu, iaitu bekas Jeneral Sam Houston yang pernah melibatkan diri sebagai komander dalam Pertempuran San Jacinto, yang berlangsung  di timur tapak bandar raya ini. Industri pelabuhan dan kereta api yang berkembang bersama penemuan minyak pada tahun 1901 telah meningkatkan bilangan penduduknya tanpa henti. Pada pertengahan abad ke-20, Houston menempatkan Pusat Perubatan Texas, iaitu kawasan penumpuan institusi penjagaan kesihatan dan penyelidikan yang terbesar di dunia, dan Pusat Angkasa Lyndon B. Johnson binaan NASA di mana terletaknya Pusat Kawalan Misi.

Dengan taraf bandaraya global beta, ekonomi Houston bertapak kukuh dalam sektor-sektor tenaga, perkilangan, aeronautik, pengangkutan, dan kesihatan di samping menjadi pusat utama pembinaan kelengkapan lapangan minyak; hanya Bandaraya New York yang lebih menempatkan ibu pejabat syarikat Fortune 500 dalam lingkungan batas sempadan kotanya. Port of Houston merupakan pelabuhan yang paling banyak tanan bawaan air antarabangsa dan kedua terbanyak tanan kargo yang diuruskan di Amerika Syarikat. Para penduduknya berbilang keturunan dan agamanya di samping komuniti antarabangsa yang semakin berkembang. Bandaraya ini menempatkan banyak institusi dan pameran kebudayaan yang menarik lebih 7 juta pengunjung setahun ke Houston Museum District. Houston juga berbangga dengan persada seni visual dan persembahan yang kaya di Theater District, tidak lupa juga merupakan salah sebuah daripada sebilangan kecil bandaraya A.S. yang menawarkan syarikat setempat yang beroperasi sepanjang tahun untuk semua seni persembahan utama.

Rujukan

Bacaan lanjut 

 
 Houston, New York Has a Problem, City Journal, Summer 2008
 172 Years of Historic Houston Houstonhistory.com. 2007. Retrieved on 2007-01-13.
 A thumb-nail history of the city of Houston, Texas, from its founding in 1836 to the year 1912, published 1912, hosted by the Portal to Texas History, republished 2007 by Copano Bay Press.
 True stories of old Houston and Houstonians: historical and personal sketches / by S. O. Young., published 1913, hosted by the Portal to Texas History, republished 2007 by Copano Bay Press.
 .

Pautan luar 

 City of Houston official website
 172 Years of Historic Houston
 Greater Houston Convention & Visitors Bureau
 Greater Houston Partnership
 Greater Houston Transportation and Emergency Management Center
 Houston Public Library official website
 Houston Downtown District
 Uptown Houston District
 Midtown Houston District
 Houston Airport System
 Greater Houston Preservation Alliance 
 Houston Wilderness Organization
 

Bandar di Texas
 
Penempatan yang diasaskan pada tahun 1836